7. ΑΠΟΦΑΣΗ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ. ΒΙ/421 της 19/20 Μαΐου 1986 (ΦΕΚ Β΄ 344) Διαδικασία και προϋποθέσεις αναγνώρισης ισοτιμίας τίλτων σπουδών με το πτυχίο τμήματος επιστήμης φυσικής αγωγής και αθλητισμού (Τ.Ε.Φ.Α. Α). Κυρώθηκε και από την έκδοσή της έχει ισχύ νόμου από το εδάφ. ι΄ της παρ. Β άρθρ. 7 Νόμ. 1674/1986 (ΦΕΚ Α΄ 203) (ανωτ. σελ. 30,28). Έχοντας υπόψη: 1.Τις διατάξεις: α)των άρθρ. 1 και 2 του Π.Δ. 355/1983 (ΦΕΚ 126) και β)των αποφάσεων Φ. 141.4./Β3/5957/1984 (ΦΕΚ 683) και ΒΙ/634 α΄π.ε./1985 (ΦΕΚ 279), που κυρώθηκαν με το άρθρ. 76 (παρ. Ι) του νόμ. 1566/1985 (ΦΕΚ 167) και 2.Την ανάγκη ρύθμισης του θέματος αναγνώρισης ισοτιμίας τίτλων σπουδών με το πτυχίο τμήματος επιστήμης φυσικής αγωγής και αθλητισμού, αποφασίζουμε: Άρθρ.1.-1.Οι απόφοιτοι της Εθνικής Ακαδημίας Σωματικής Αγωγής (Ε.Α.Σ.Α.) έχουν τη δυνατότητα να αναγνωρίσουν την ισοτιμία του τίτλου σπουδών που κατέχουν, με το πτυχίο τμήματος επιστήμης φυσικής αγωγής και αθλητισμού (Τ.Ε.Φ.Α.Α.), σύμφωνα με τους ορισμούς της παρούσας απόφασης. 2.Οι κατά την προηγούμενη παράγραφο απόφοιτοι υποβάλλουν την αίτησή τους στο ΤΕΦΑΑ του Πανεπιστημίου Αθηνών ή Θεσαλονίκης και είναι υποχρεωμένοι να παρακολουθήσουν και να εξεταστούν με επιτυχία σε καθένα από τα ακόλουθα μαθήματα: α)Εργοφυσιολογία β)Αθλητική ψυχολογία γ)Κοινωνιολογία (γενική - αθλητική) δ)Γενική ή Αθλητική παιδαγωγική κατά την κρίση του οικείου Τ.Ε.Φ.Α.Α. Η εξέταση πραγματοποιείται κατά το χρόνο που εξετάζονται στα μαθήματα που αναφέρονται στο προηγούμενο εδάφιο οι φοιτητές του οικείου ΤΕΦΑΑ. Ως προς την παρακολούθηση της διδασκαλίας των μαθημάτων τούτων οι ενδιαφερόμενοι έχουν τις ίδιες ακριβώς υποχρεώσεις που έχουν και οι φοιτητές του τμήματος. Στα ανωτέρω μαθήματα προσθέτονται και: το μάθημα της προπονησιολογίας και εναλλακτικά το μάθημα της Αθλητικής Βιομηχανίας από την Β1/110/13-17 Μαΐου 1994 (ΦΕΚ Β΄ 362) απ. Υπ. Παιδείας,(Διόρθ.Σφαλμ.στο ΦΕΚ Β΄471 της 20 Ιουν.1996). Σελ. 236,04(δ) Τεύχος 1373 Σελ. 62 3.Σε όσους επιτύχουν και στα 4 μαθήματα που αναφέρονται στην προηγούμενη παράγραφο, χορηγείται πιστοποιητικό ισοτιμίας με το πτυχίο του ΤΕΦΑΑ, που υπογράφεται από τον πρύτανη του ιδρύματος και τον πρόεδρο του τμήματος. Το πιστοποιητικό τούτο αποτελεί τίτλο σπουδών, πλήρως ισότιμο και ισοδύναμο για κάθε συνέπεια με το πτυχίο του ΤΕΦΑΑ. 4.Ο τύπος του πιστοποιητικού καθορίζεται ως ακολούθως: ΕΛΛΗΝΙΚΗ ΔΗΜΟΚΡΑΤΙΑ ΠΑΝΕΠΙΣΤΗΜΙΟ… (ΑΘΗΝΩΝ Ή ΘΕΣ/ΝΙΚΗΣ) ΤΜΗΜΑ ΕΠΙΣΤΗΜΗΣ ΦΥΣΙΚΗΣ ΑΓΩΓΗΣ ΚΑΙ ΑΘΛΗΤΙΣΜΟΥ ΑΡΙΘ…….. ΠΙΣΤΟΠΟΙΗΤΙΚΟ ΙΣΟΤΙΜΙΑΣ (Αναφέρονται το Π.Δ. 355/1983 και η παρούσα απόφαση (επώνυμο) (όνομα) (πατρώνυμο), πτυχιούχος της Εθνικής Ακαδημίας Σωματικής Αγωγής (Ε.Α.Σ.Α.) από………(αναφέρεται ο τόπος καταγωγής), μετά από επιτυχή συμμετοχή στις διαδικασίες που προβλέπονται από την απόφαση……. (αναφέρονται τα στοιχεία της παρούσας), κρίθηκε έξι… του παρόντος πιστοποιητικού, που εξομοιώνει το πτυχίο που κατέχει, με το πτυχίο των τμημάτων επιστήμης φυσικής αγωγής και αθλητισμού των ανωτάτων εκπαιδευτικών ιδρυμάτων της χώρας, για κάθε συνέπεια, που συμπεριλαμβάνει και την επιστημονική και ακαδημαϊκή εξέλιξη. ….(Αθήνα … Θεσσαλονίκη) … 198.. Ο Πρύτανης          Ο Πρόεδρος του τμήματος Ο Γραμματέας του τμήματος Αν ο ενδιαφερόμενος είναι πτυχιούχος σχολής του εξωτερικού και έχει αναγνωρισθεί ισοτιμία του πτυχίου του με το πτυχίο της ΕΑΣΑ, αντί των λέξεων «πτυχιούχος της Εθνικής Ακαδημίας Σωματικής Αγωγής (ΕΑΣΑ)» αναφέρεται ο τίτλος του πτυχίου που κατέχει και τα στοιχεία με τα οποία ο τίτλος τούτος κρίθηκε ισότιμος με το πτυχίο της ΕΑΣΑ. 31.Β.κα.7 Τμήματα Επιστήμης Φυσικής Αγωγής-Αθλητισμού Άρθρ.2.-1.Το κατά τις διατάξεις του προηγούμενου άρθρου πιστοποιητικό χορηγείται δίχως συμμετοχή στις εξετάσεις, σε πτυχιούχους της ΕΑΣΑ, ύστερα από σχετική συνεκτίμηση: α)Επιτυχών μεταπτυχιακών σπουδών ή μετεκπαίδευσης διάρκειας τουλάχιστον ενός έτους που αποδεικνύεται από την κατοχή αντίστοιχου μεταπτυχιακού τίτλου για τις μεταπτυχιακές σπουδές ή πιστοποιητικού για τη μετεκπαίδευση. β)Διδακτικού έργου τουλάχιστον δύο ετών σε ΕΑΣΑ ή ΤΕΦΑΑ. 2.Η κατά τη προηγούμενη παράγραφο συνεκτίμηση γίνεται από τη Γ.Σ. του ΤΕΦΑΑ η οποία και παίρνει τη σχετική απόφαση. Δικαίωμα ψήφου έχουν τα μέλη του ΔΕΠ του τμήματος. 3.Οι κάτοχοι πτυχίου ΕΑΣΑ τετραετούς φοίτησης εφόσον έχουν επιτύχει κατά τη διάρκεια της φοίτησής τους στη Σχολή σε ένα ή περισσότερα από τα 4 μαθήματα της παρ. 2 του άρθρ. 1 της παρούσας, μπορεί να εξαιρούνται από την εξέταση του μαθήματος ή των μαθημάτων με απόφαση των μελών του ΔΕΠ του ΤΕΦΑΑ. Άρθρ.3.1.Οι αιτήσεις των ενδιαφερομένων υποβάλλονται οποτεδήποτε στο ΤΕΦΑΑ του Πανεπιστημίου Αθηνών ή Θεσσαλονίκης. 2.Αν το μάθημα της κοινωνιολογίας είναι χωρισμένο σε δύο μαθήματα στο πρόγραμμα σπουδών του οικείου ΤΕΦΑΑ (γενική κοινωνιολογία - αθλητική κοινωνιολογία), τότε εξετάζεται είτε ως ενιαίο μάθημα είτε ως δύο ξεχωριστά μαθήματα, με σχετική απόφαση της γενικής συνέλευσης (Γ.Σ.) του ΤΕΦΑΑ. Στην τελευταία τούτη περίπτωση, για τον καθορισμό της επιτυχίας ή αποτυχίας στο μάθημα, λαμβάνεται υπόψη ο μέσος όρος βαθμολογίας στα δύο ξεχωριστά μαθήματα. 3.Οι ενδιαφερόμενοι κατοχυρώνουν την επιτυχή βαθμολογία στα μαθήματα που εξετάζονται. Στη δεύτερη περίπτωση της προηγουμένης παραγράφου, ο ενδιαφερόμενος κατοχυρώνει και μπορεί να χρησιμοποιήσει οποτεδήποτε τη βαθμολογία που έχει πάρει σε μάθημα, έστω κι αν η βαθμολογία τούτη είναι κατώτερη του (5). 4.Κατά τις εξεταστικές περιόδους Ιουνίου 1986 και Σεπτεμβρίου 1986, οι ενδιαφερόμενοι εξετάζονται, με τη φροντίδα του οικείου ΤΕΦΑΑ, σε όλα τα μαθήματα της παρ. 2 του άρθρ. 1, ανεξάρτητα αν τα μαθήματα τούτα ή ορισμένα από αυτά περιλαμβάνονται στο πρόγραμμα και των δύο εξαμήνων. Οι διατάξεις της άνω παραγράφου εφαρμόζονται και κατά τις εξεταστικές περιόδους Ιουνίου -Σεπτ 1988 από την Φ. 141/Β3/2928/17 Οκτ. -2 Νοεμ. 1988 (ΦΕΚ Β΄ 799), αποφ. Υπ. Παιδείας. Άρθρ.4.-1.Οι διατάξεις των άρθρ. 1 και 3 της παρούσας έχουν εφαρμογή και στους πτυχιούχους σχολών φυσικής αγωγής του εξωτερικού τριετούς φοίτησης τα πτυχία των οποίων δεν θεωρούνται ισότιμα με τα αντίστοιχα πτυχία που χορηγούνται από τα ΤΕΦΑΑ των Α.Ε.Ι. της Ελλάδας. Η δυνατότητα υπαγωγής στις ανωτέρω διατάξεις αποφασίζεται από τη Γ.Σ. του οικείου τμήματος. Δικαίωμα ψήφου έχουν τα μέλη ΔΕΠ του τμήματος. 2.Οι διατάξεις της παρ. 2 της απόφασης Φ. 141.4/Β3/5957/1984 κατά το μέρος που αναφέρονται σε εκείνους που θα εισαχθούν σε σχολές φυσικής αγωγής (τριετούς φοίτησης) του εξωτερικού από το ακαδ. έτος 1985-1986 δεν θίγονται με την παρούσα. Δεν θίγονται επίσης οι διατάξεις της παρ. 3 του άρθρ. 3 της απόφασης ΒΙ/634 α΄ π.ε./1985. Στην τελευταία τούτη περίπτωση, δεν αποκλείεται η εφαρμογή των διατάξεων των παρ. 2 και 3 του άρθρθ. 3 της παρούσας. 3.Για όσους εμπίπτουν στις διατάξεις της παρ. 1 του παρόντος άρθρου, στο πιστοποιητικό ισοτιμίας του άρθρ. 1 της παρούσας, αντί των λέξεων «πτυχιούχος ΕΑΣΑ», αναφέρεται ο τίτλος του πτυχίου σχολής του εξωτερικού, του οποίου ο ενδιαφερόμενος είναι κάτοχος. 4.Όταν ο χρόνος δεν επαρκεί για  να παρθεί η κατά την παρ. 1 του παρόντος άρθρου απόφαση, τότε ο ενδιαφερόμενος γίνεται δεκτός στις εξετάσεις με την επιφύλαξη ότι η συμμετοχή του στις εξετάσεις θα εγκριθεί από τη Γ.Σ. του οικείου ΤΕΦΑΑ. 5.Για τις εξεταστικές περιόδους Ιουνίου 1986 και Σεπτεμβρίου 1986 δεν ισχύει η διάταξη του τρίτου εδαφίου της παρ. 2 του άρθρ. 1 της παρούσας. Οι διατάξεις της άνω παραγράφου εφαρμόζονται και κατά τις εξεταστικές περιόδους Ιουνίου - Σεπτ. 1988 από τη Φ. 141/Β3/2928/17 Οκτ. -2 Νοεμ. 1988 (ΦΕΚ Β΄ 799), αποφ. Υπ. Παιδείας. Η απόφαση αυτή, που θα κυρωθεί με νόμο, να δημοσιευθεί στην Εφημερίδα της Κυβερνήσεως. Σύμφωνα με την Φ. 141/Β3/78/8-12 Ιαν. 1990 (ΦΕΚ Β΄ 11) Απ. Υπ. Παιδείας οι άνω διατάξεις των άνω παρ. 4 άρθρ. 3 και παρ. 5 άρθρ. 4 έχουν εφαρμογή και κατά τις εξεταστικές περιόδους Ιουνίου - Σεπτεμβρίου 1988-89 και 1989-90.